पाएं अपने शहर की ताज़ा ख़बरें और फ्री ई-पेपरडाउनलोड करें
|प्रखंड क्षेत्र में लॉक डाउन के पहले दिन सामान्य दिनों की तरह क्षेत्र की दुकान खुली रही। कल्याणपुर चौक पर दुकानदार आधा शटर गिराकर दुकान से सामान की बिक्री कर रहे थे। वही ऑटो चालक सड़क पर प्रायः दिनों की तरह यात्री लेकर आवागमन करते दिखे। यह लगा ही नहीं कि कोरोना को लेकर सरकार ने लॉक डाउन की घोषणा कर रखी है। बावजूद लोग दुकान खोल कर बैठे हुए थे। उधर, स्थानीय पुलिस व प्रशासनिक अधिकारी की इस पर चुप्पी चर्चा का विषय बना हुआ है। बता दें कि क्षेत्र में कोरोना पॉजिटिव एक मरीज की मौत हो जाने के बाद भी प्रशासन इन दिनों अलर्ट नहीं दिख रहा है तो दूसरी ओर सरकार के द्वारा जारी की गई 5 मई से 15 मई तक के लॉकडाउन का भी क्षेत्र में कोई असर नहीं है। थानाध्यक्ष परमानंद लाल कर्ण ने बताया कि लोगों को कोविड के नियमों का पालन करने को कहा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn